b'\n_START_ARTICLE_\nAndreas Vo\xc3\x9fkuhle\n_START_PARAGRAPH_\nAndreas Vo\xc3\x9fkuhle (liet. Andreas Vosk\xc5\xabl\xc4\x97; g. 1963 m. gruod\xc5\xbeio 21 d. Detmoldas, Vokietija) \xe2\x80\x93 vokie\xc4\x8di\xc5\xb3 teisininkas, teis\xc4\x97jas, Vokietijos Konstitucinio Teismo (VFR KT) pirmininkas (jauniausias vis\xc5\xb3 laik\xc5\xb3 VFR KT vadovas), konstitucionalistas ir administratyvistas, Freiburgo universiteto (FU) profesorius, buv\xc4\x99s FU rektorius, Berlyno-Brandenburgo moksl\xc5\xb3 akademij\xc5\xb3 narys.\n_START_SECTION_\nBiografija\n_START_PARAGRAPH_\nDetmolde (\xc5\xa0iaur\xc4\x97s Reinas-Vestfalija) baig\xc4\x97 abit\xc5\xabr\xc4\x85. Bairoito ir Miuncheno universitete (LMU) studijavo teis\xc4\x99, i\xc5\xa1laik\xc4\x97 pirm\xc4\x85j\xc4\xaf valstybin\xc4\xaf teis\xc4\x97s egzamin\xc4\x85. 1992 m. LMU Teis\xc4\x97s fakultete apgyn\xc4\x97 disertacij\xc4\x85 tema \xe2\x80\x9eTeisin\xc4\x97 gynyba nuo teis\xc4\x97j\xc5\xb3\xe2\x80\x9c \xe2\x80\x93 vok. Rechtsschutz gegen den Richter (darbo vadovas prof. Peter Lerche), peln\xc4\x97 Fakulteto premij\xc4\x85; teis\xc4\x97s moksl\xc5\xb3 daktaras. 1993 m. i\xc5\xa1laik\xc4\x97 II valstybin\xc4\xaf teis\xc4\x97s egzamin\xc4\x85, 1995 m. peln\xc4\x97 Bavarijos habilitacijos r\xc4\x97mimo premij\xc4\x85, 2006/2007 m. Berlyno moksl\xc5\xb3 kolegijos tyr\xc4\x97jas (Fellow). 1998 m. Augsburgo universitete apgyn\xc4\x97 habilitacin\xc4\xaf darb\xc4\x85 tema \xe2\x80\x9eKompensacijos principas\xe2\x80\x9c (\xe2\x80\x9eDas Kompensationsprinzip\xe2\x80\x9c). jam suteikta teis\xc4\x97 d\xc4\x97styti (lot. venia legendi) dalykus 3 srityse (Vie\xc5\xa1oji teis\xc4\x97, Vie\xc5\xa1ojo administravimo mokslai ir Teis\xc4\x97s teorija)._NEWLINE_1992-1994 m. Augsburgo universiteto Vie\xc5\xa1osios teis\xc4\x97s, \xc5\xabkio administracin\xc4\x97s teis\xc4\x97s ir aplinkos teis\xc4\x97s katedros (ved\xc4\x97jas prof. Reiner Schmidt) mokslinis asistentas, nuo 1995 m. Bavarijos vidaus reikal\xc5\xb3 ministerijos referentas, nuo 1999 m. Freiburgo universiteto ordinarinis profesorius ir Valstyb\xc4\x97s moksl\xc5\xb3 ir teis\xc4\x97s filosofijos instituto direktorius, nuo 2001/2002 m. \xc5\xbeiemos semestro iki 2002 m. vasaros semestro Teis\xc4\x97s fakulteto studij\xc5\xb3 dekanas, nuo 2004/2005 m. \xc5\xbeiemos semestro 2006 m. vasaros semestro FU Teis\xc4\x97s fakulteto dekanas, nuo 2006 m. spalio 1 d. FU tarybos narys, 2007 m. liepos 18 d. i\xc5\xa1rinktas FU rektoriumi (vietoj Wolfgang J\xc3\xa4ger), nuo 2008 m. baland\xc5\xbeio 1 d. iki gegu\xc5\xbe\xc4\x97s 7 d. FU rektorius, nuo 2008 m. gegu\xc5\xbe\xc4\x97s 7 d. VFR KT teis\xc4\x97jas (paskyr\xc4\x97 VFR Prezidentas Horst K\xc3\xb6hler), , 2-ojo VFR KT Senato pirmininkas ir tuo VFR KT vicepirmininkas (jauniausias VFR KT Senato pirmininkas), 2010 m. kovo 5 d. i\xc5\xa1rinktas VFR KT pirmininku, nuo nuo 2010 m. kovo 16 d. KT pirmininkas (pirmtakas Hans-J\xc3\xbcrgen Papier)._NEWLINE_Nuo 2007 m. Berlyno-Brandenburgo moksl\xc5\xb3 akademijos tikrasis narys, iki 2008 m. baland\xc5\xbeio 1 d. Vokietijos tautos studij\xc5\xb3 fondo (Studienstiftung des deutschen Volkes) docentas patik\xc4\x97tinis._NEWLINE_Vienas i\xc5\xa1 \xc4\xafvairi\xc5\xb3 teis\xc4\x97s mokslo \xc5\xbeurnal\xc5\xb3 (Der Staat, Juristische Schulung, Zeitschrift f\xc3\xbcr Umweltrecht ir Gewerbearchiv) leid\xc4\x97j\xc5\xb3. Paskelb\xc4\x97 publikacij\xc5\xb3._NEWLINE_\xc5\xbdmona Eva Vo\xc3\x9fkuhle, teisinink\xc4\x97, teis\xc4\x97ja, Freiburgo \xc5\xbeem\xc4\x97s teismo vicepirminink\xc4\x97.'